paragraph_text: Tu poteškoćama još nije bio kraj. Zbog financijskih problema pokrajine u kojoj se nalazi Melbourne morala je dodatnim zajmovima intervenirati i australska vlada. Predsjednik MOO-a Avery Brundage, nezadovoljan zatečenim stanjem prilikom redovnog obilaska borilišta, čak je ozbiljno razmatrao da se Igre premjeste u Rim, koji se već uvelike pripremao za Igre 1960. Ipak, pripreme su na kraju završene na vrijeme, te su natjecanja mogla početi.